K O R R A L D U S

Haapsalu,								09.mai 2007 nr 359

Projekteerimistingimuste kinnitamine 
(Kalda tn 45, Haapsalu)

Läbi vaadanud Aili Nõmmiku  (Kalda tn 45, 90504 Haapsalu) 02.05.2007 esitatud taotluse nr 7-1.3/2628 Kalda tn 45 krundil asuva elamu remondi ja juurdeehitusprojekti projekteerimistingimuste saamiseks ja juhindudes ehitusseaduse § 19 lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 2, Haapsalu põhimääruse § 35 lg 1 p 2 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Kalda tn 45, Haapsalu asuva elamu remondi ja juurdeehitusprojekti projekteerimistingimused nr 19-07 (lisatud).
2.	Korraldus teha teatavaks Aili Nõmmikule ja Kristi Ludvile (Kalda tn 45, 90504 Haapsalu) korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 19/ 07  “7” mai 2007	
Tingimused kinnitatud:
Haapsalu Linnavalitsuse korraldusega nr 359
9.mai 2007	
Projekti nimetus	Elamu remondi ja juurdeehituse projekt  	
Krundi asukoht	Kalda tn 45, Haapsalu 	
Taotleja nimi	Aili Nõmmik	
Krundi andmed	katastritunnus 18301:007:0027,  kinnistusraamatu registriosa nr 51232
pindala 961m2, maakasutuse sihtotstarve - 100% ärimaa	
Projekti koostamisel arvestada alljärgnevat: 		
	1.	Koostada elamu remondiprojekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projekti koosseisus peavad sisalduma plaanid, vaated, lõiked mõõtkavas M 1:100, kus on ära näidatud ümberprojekteeritavad ruumid ja fassaadi muudatused, vajadusel detailide joonised.
3.	Krunt asub Haapsalu miljööväärtuslikul alal ja projekteerimisel arvestada siiani hästi säilitatud vana hoone detailide, mahtudega ja materjalidega.
4.	Välisviimistluseks värvitud puitlaudis, säilitada olemasolevad laudise tüübid ja suunad; kui projekteeritakse välisseinte soojustamine, siis peaks aknad vastavalt soojustuse võrra tõstma seina välispinda.
5.	Katusekatteks valtsitud plekk (tahvelplekk tahvli mõõduga 71x142cm).
6.	Uued puidust aknad valmistada olemasolevate akende eeskujul.
7.	Uus projekteeritav välisuks – tahveluks, eeskujuks olemasolev tahvel-välisuks, soovitavalt plekk-varikatus.
8.	Kalda tänava poolse, mitte kasutusel oleva välisukse, võib asendada aknaga (analoogne teiste esimese korruse akendega).
9.	Katusekorruse õuepoolsele osale võib projekteerida katuse uugi (analoogne olemasolevaga), või projekteerida kõik uued uugid.
10.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele.
11.	Projekt kooskõlastada mõlema kaasomanikuga.
12.	Projekt kooskõlastada Haapsalu Linnavalitsusega
	
Lisad:	asendiskeem M 1:500 	
Tingimused
koostasid:	Linnaarhitekt               . ..………………………………….Anu Joost
Linnaarengu ja muinsuskaitse peaspetsialist……………..Tõnis Padu
Käesolevad tingimused on kehtivad kahe aasta jooksul alates nende kinnitamisest.